১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
২০০২ ফিফা বিশ্বকাপ
২০০২ সালের ফিফা বিশ্বকাপ ফুটবল দক্ষিণ কোরিয়া এবং জাপানে ৩১শে মে হতে ৩০শে জুন পর্যন্ত সম্পন্ন হয়। এটি ছিল বিশ্বকাপ ফুটবলের ১৭তম আসর। প্রথমবারের মতো দুইটি দেশে এক সাথে এই প্রতিযোগিতার খেলাগুলির আয়োজন করা হয়। এর পাশাপাশি এটি ছিল প্রথম বিশ্বকাপ, যা ইউরোপ ও দুই আমেরিকা মহাদেশের বাইরে এশিয়া মহাদেশে সম্পন্ন হয়।